La Generalitat ratifica el seu compromís amb Albal i dona llum verda a la construcció de l’IES número 2
02/10/2020

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

![La Generalitat ratifica el seu compromís amb Albal i dona llum verda a la construcció de l'IES número 2](https://albal.es/content-albal/uploads/2020/10/IES2web.jpg "IES2web")

# La Generalitat ratifica el seu compromís amb Albal i dona llum verda a la construcció de l’IES número 2

Divendres 2 octubre 2020 | [Educació](https://albal.es/noticies-educacio/), [Municipi](https://albal.es/noticies-municipi/)

El pla de construcció, reforma i millora dels centres educatius (EDIFICANT), posat en marxa per la Conselleria d’Educació, Investigació, Cultura i Esport de la Generalitat Valenciana inclogué al febrer de 2019, la construcció d’un nou institut a Albal. Des de llavors, l’Executiu Local que presideix Ramón Marí treballa braç a braç amb el Consell, per a accelerar el projecte que solucionarà un problema de saturació d’alumnat, en l’únic centre de secundària existent en la localitat.

L’estat d’alarma ha provocat una aturada en els terminis previstos i amb la volta a la normalitat s’han représ els contactes per a donar llum verda a la construcció del nou institut. L’última trobada amb el Departament d’Educació de la Generalitat tingué lloc este dilluns 28 de setembre. L’alcalde es va reunir amb el Secretari Autonòmic d’Educació i Formació Professional, Miquel Soler, al costat de responsables i tècnics de totes dues administracions. En la reunió, la Generalitat ha ratificat el seu compromís de construcció de la nova unitat educativa i s’abordaren qüestions relacionades amb el sistema de finançament i altres aspectes tècnics d’esta obra de gran envergadura el pressupost de la qual ascendeix als 9 milions d’euros i que podria començar a construir-se a la fi del pròxim 2021.

El finançament serà a càrrec de la Generalitat a través d’un mecanisme d’endós de certificacions, mentre que la redacció del projecte i licitació serà a càrrec de l’Ajuntament i estaran coordinades per l’arquitecta municipal, Manuela Molina.

El complex educatiu de secundària i cicles formatius número 2 acollirà a 500 escolars, en un edifici que superarà els 7.000 metres quadrats construït sobre una parcel·la d’uns 10.000 metres quadrats, situada en el sector 1.1.B, entre el carrer Molí Cremat i la rotonda de la carretera CV-400. El nou institut oferirà fins a quatre cicles formatius, l’alumnat que ho desitge podrà obtindre els títols de Tècnic en electromecànica de vehicles, Tècnic superior en automoció, Tècnic en activitats comercials i Tècnic Superior en Gestió de vendes i espais comercials.

Escolta Radio SOL Albal en directe:

[![](https://albal.es/content-albal/uploads/2020/05/play-radio-sol-claro-off-1.jpg "play-radio-sol-claro-on")](http://albal-ayto.com/albal_val/noticias/reproductor_radio.html)

#### Cerca

Cerca:  

#### Últimes notícies

*   [Despedim unes Falles 2025 molt especials](https://albal.es/noticies/despedim-unes-falles-2025-molt-especials/) 31/03/2025
*   [Camiseta Solidària ONCE](https://albal.es/noticies/camiseta-solidaria-once/) 13/02/2025
*   [L’Ajuntament d’Albal rep la subvenció de la Diputació de València per a fer front a la quota municipal del consorci de bombers del 2024](https://albal.es/noticies/lajuntament-dalbal-rep-la-subvencio-de-la-diputacio-de-valencia-per-a-fer-front-a-la-quota-municipal-del-consorci-de-bombers-del-2024/) 21/01/2025
*   [Nadal en Albal 2024-2025](https://albal.es/noticies/nadal-en-albal-2024-2025/) 07/01/2025
*   [Caja Rural Albal ha destinat 500.000 euros per a impulsar la recuperació econòmica i social del municipi](https://albal.es/noticies/caja-rural-albal-ha-destinat-500-000-euros-per-a-impulsar-la-recuperacio-economica-i-social-del-municipi/) 03/01/2025

*   [Follow](https://www.facebook.com/AjuntamentAlbal "Follow on Facebook")[Follow](https://www.facebook.com/AjuntamentAlbal "Facebook")